Eddie Van Halen

Edward Lodewijk van Halen, conosesto cofà Eddie van Halen (Amsterdam, 26 de xenaro de'l 1955 – Santa Monica, 6 de otobre del 2020 ), el ze stà un ghitarista ołandeze nadurałizà statunitense. Co-fondadór de l'omonemo grupo, el vien anoverà tra i pì influenti, inovativi e tałentuozi ghitaristi de'l XX sècoło soratuto grasie a'l parfesionamento de ła tècnega de'l tapping, che ła ga avuo un gran inpato so łe zenerasion sucesive de ghitaristi in partegołar de ła sena hard rock e heavy metal.

Ła revista Rolling Stone ła ło ga clasifegà a l'otavo posto tra i sento mejo ghitaristi de onji tenpo, mentre ła revista spesiałizada Guitar World ła ło clasifega a'l primo .

 Biografia e inisio cariera 
El gera el menor dei do fiołi de Jan van Halen, sasofonista e clarinetista jazz de AmsterdamGenealogy site, e de Eugenia van Beers, cazałina nasùa a Rangkasbitung, inte łe ałora Indie orientali olandesi (corespondenti a l'odierna Indonezia), da na fameja de orizene zmisiàe olandezi e giavanezi; el vive inte i Paezi Basi fin ai sete ani, co el se trasferise insenbre a ła fameja inte i Stati Uniìi stabiłìndose a Pasadena.

Zòvane zogador de bałon, el se avisina a ła mùzega studiando el pianoforte e ła bateria, ma ła só vera vocasion el ła trova a dòdaze ani co'l taca sonar ła ghitara de só fradèło mazor Alex: i do fradełi i crese zviłupando i propi stiłi muzegałi, studiando prevałentemente rock co na partegołar prediłesion par i The Beatles e i Led Zeppelin e, co riva el momento de formar el só primo grupo, in acordo co só fradèło, Eddie el passa definitivamente a ła ghitara e Alex a ła bataria.

Verso el fenir dei ani setanta i do, insenbre a'l basista Michael Anthony e a'l cantante David Lee Roth, i crea el grupo dei Van Halen.

Pasionà scritor de fantasiensa, a metà dei ani 90 el pùblega un romanzo de ła cołana Urania. 

El more el 6 otobre 2020 a 65 ani a cauza de un cancro a ła goła.

 Notasion 

Altri projeti

 Linganbi foresti 

Categoria:Chitaristi statunitensi
Categoria:Nasesti inte el 1955